Jesus Is King
Jesus is King – devintasis studijinis amerikiečių hiphopo atlikėjo Kanye West albumas, išleistas 2019 m. spalio 25 d. Kanje albumą pradėjo įrašinėti 2018 m. rugpjūtį bei iš pradžių paskelbė išleisiantis devintąjį albumą „Yandhi“ vardu ir ketino jį išleisti 2018 m. pabaigoje, tačiau dėl nutekėjusių dainų jo išleidimą nukėlė neribotam laikui. Albumas paremtas krikščioniška tematika bei paremtas gospelo skambesiu. Kartu su albumu išėjo du singlai – „Follow God“ ir „Closed on Sunday“. Kritikų atsiliepimai buvo prieštaringi: dauguma jų įžvelgė sąsajas su pernai išleistu „Ye“ bei gyrė kompoziją, o kiti skeptiškai vertino albumo lyrinį turinį ir idėjų nepastovumą. „Rolling Stone“ albumą paskelbė 16-u geriausiu 2019 m. hiphopo albumu, o „The Mercury News“ – 44-ą vietą XXI a. 2-ojo dešimtmečio geriausių albumų sąraše bei pavadino albumą „turbūt drąsiausiu šiame dešimtmetyje“.